

Teabenõue
Kui Te soovite saada Eesti Haigekassast infot või soovite jätta tagasisidet, siis palume Teil täita selleks tagasiside vormi.
NB! Juhul kui soovite oma teabenõudega saada andmeid Eesti Haigekassa andmebaasist, palume esmalt tutvuda meie kodulehel ja Tervise Arengu Instituudi kodulehel kättesaadavate andmetega, mille abil leiate suure tõenäosusega oma küsimusele vastuse.
Täiendavate andmete soovi korral palume täita päringutaotluse vormi soodusretseptide või tervishoiuteenuste kohta. Esitatud päringutaotluse alusel hindame selle teostatavust ning meie poolset valmimistähtaega ning võtame Teiega vajadusel täiendavalt ühendust. Mahukamate andmesoovide puhul palume arvestada, et sõlmime Teiega andmevahetuslepingu, et tagada ravikindlustuse andmekogu andmete eesmärgipärane ja nõuetekohane kasutamine.
Vormi edastamiseks haigekassale tuleb see salvestada arvutisse, täita ning saata seejärel e-posti aadressile info [@] haigekassa.ee.